Mine

Eune mine ch'est un indrot d'ù qu'in éstrait des matières prumières, comme l'carbon, l'fér, l'potasse...
Dins ch'Nord-Pas-Calés in dit chés fosses.

Chés mineurs o chés carbonniers i vont dins eine gaïole pour dévaler d'chés molettes dousqu'au térfond d'un trau d'fosse.

Ch'porion ch'est l'chéf d'chés mineurs.

Chés galibots ch'est chés éfants qui sont dins l'mine. I poussot chés barous rimplis aveuc chés gaillètes.

Ch'boutefu i fait ésploser l'veine ed carbon dins chés bowètes et pi chés fronts d'talle. 

Il y a étou chés martiaus d'piqueur, l'haveusse o bin l' riv'laine arv'leusse pour saquer ch'carbon.

Ch'mineur il a eine barète à l'couplet d'es tiète, eine taillette, eine limpe pour vir dins chés galeries pi dins chés bowètes, eine éscoupe pour mètte ch'carbon dins l'barou, ... .

Aveuc l'porette, i pouvoette avoèr l'silicose.

Ch'étot un rude ouvrache aveuc chés fondries, chés caups d'gaze, chés caups d'iau.

Ch' maca ch'étot un boin mineur mais chés manoqueus ch'étoette chés mawais.

Au jour in treuve ch'carreau d'fosse, l'lampisterie, chés gvalemints, chés gvalets, chés térris, ...

Catégorie:Mine